Il-Ministeru tal-Ġustizzja għarraf lil llum Dr Owen Bonnici ġie servut b’ċitazzjoni biex jidher għas-seduta tat-traffiku fit-3 ta’ Ottubru li ġej quddiem il-Maġistrat Claire Stafrace Zammit b’rabta ma’ inċident tat-traffiku li kien involut fih f’April li għadda. Fi stqarrija l-Ministeru qal ċ-ċitazzjoni tirreferi għall-inċident sfortunat li kellu l-Ministru bil-karozza privata tiegħu nhar it-3 ta’April 2014. Iċ-ċitazzjoni tgħid li Dr Bonnici involontarjament ikkaġuna ġrieħi fuq terza persuna u involontarjament ukoll ikkaġuna ħsara fuq żewġ vetturi. Intqal li matul il-proċess kollu Dr Owen Bonnici kkopera bis-sħiħ mal-awtoritajiet u se jkompli jgħaddi mill-proċeduri kollha li jgħaddi minnhom kull ċittadin. L-istqarrija temmet tgħid li f’soċjetà demokratika l-liġi hija l-istess għal kulħadd.